Ritva-Liisa Sumu

Ritva-Liisa Sumu, sukunimi vuoteen 1967 Ahmavaara (15. joulukuuta 1945 – 15. tammikuuta 1975) oli suomalainen toimittaja.

Sumu valmistui valtiotieteen kandidaatiksi Helsingin yliopistosta 1970. Hän oli toimittajana Maakansa-lehdessä ja HISC–Magazinen päätoimittajana. Sumu oli Ylioppilaslehdessä toimittajana 1966–1967, toimitussihteerinä 1968–1969 ja 1970 sekä vt. päätoimittajana 1970. Hän toimi sen jälkeen freelance–toimittajana Mainos–TV:ssä 1969–1972.

Sumu kirjoitti 1974 elämäkertateoksen Sunkku, Lapin keisari isoisästään Kemi-yhtiön metsäpäällikkönä toimineesta Jarl Sundqvistista.

Teoksia 
 Sukupuoliroolit keskikoulun oppikirjoissa, sosiologian laudaturtyö. Kouluhallituksen suunnittelutoimiston tutkimuksia ja selvityksiä. C 3. Helsinki 1968
 Abortti : 250:n suomalaisnaisen kokemukset vastentahtoisista raskauksista, abortista ja sterilisaatiosta. Huutomerkki-sarja. Tammi 1970
 Sunkku, Lapin keisari. Weilin & Göös, Helsinki 1974, 3. painos 1975

Lähteet 

Suomalaiset toimittajat
Vuonna 1945 syntyneet
Vuonna 1975 kuolleet